احسك تختلف ما تشبه الناس ولا مو بس شعر لا بل حقيقة
واحسك مهجتي وانطيك مقياس مثل ورده والك گلبي الحديقة
واريدك بس الى وبهاي طماع واريدك كلشي الى مو بس صديقة!
وافكر في طريقه اوصلك شلون بس اصبر علي الگه الطريقة
وبس اصبر علي يا سلوة الروح اعوضك كل سهر ذيج الليالي
غيرك ما شغل صدگني البال وموشاغل فقط لا انته بالي
وانه ابلياك شفه امفارگه الماي وتخيل بعد وشلونه حالي
وتخيل بعد عني رحت يوم معقوله الحچي هذا التگوله
عليك اتعلمت من تبعد اشلون مسرح دنيتي وانته البطولة
تلگاني قوي بس ابچي هم مرات وتلگه ابداخلي كل الطفولة
ومن تبعد مثل صحراء وانسان واموت وداعتك وبكل سهولة
لأن عندي حلم ما صدگت صار هسه اتريد افز وما أنولة!؟
هسه اتريد تبعد يعني ويّاك ومن تبقه نعم ويّاك ظلّيت
وحسبني طفل لو حته مجنون وبخت يراد من تحسبني يا ريت
ومااعوفك گلت بالعايش وياى واذا ما بي صور ما يعجب البيت!